
Ajuntament
Sant Pere de Ribes

BASES REGULADORES PER A L’ATORGAMENT D’AJUTS PER AL TRANSPORT ADAPTAT 2023


PREAMBUL

Amb aquests ajuts es contribueix a que les persones vulnerables del municipi tinguin suport per a cobrir les necessitats, donant compliment a un dels eixos estratègics del Pla d’Actuació Municipal (2019/2023) : PER MILLORAR ELS TEUS DRETS ( àmbit 1.4) i com objectiu 1.1.2 Treballar de forma integral per a la inclusió social de totes les persones del municipi

CAPITOL 1. DISPOSICIONS GENERALS

Article 1.- Objecte 

Les presents bases tenen per objecte estructurar i fixar els criteris i el procediment per a la concessió dels ajuts per al transport de les persones amb discapacitats i per a persones grans amb problemes de mobilitat i/o dependència,  per a l'assistència a centres de dia.

Article 2.- Finalitat de les subvencions

El servei de transport adaptat es configura com un servei porta a porta que té com a finalitat facilitar el transport d’aquests col·lectius de població a fi i efecte que puguin accedir als centres de dia que permetin garantir la seva integració en l'entorn.

Article 3.- Modalitat i tipologia

Prestació econòmica de caràcter social adreçada a subvencionar el cost del Servei de Transport Adaptat a Centre de Dia de l’any 2023.

a) Prestació dinerària per a cobrir despeses de transport adaptat del període comprès entre el dia 1 de novembre de 2022 i el 30 de setembre de 2023, en funció dels trajectes  realitzats i el seu cost. Estarà sotmesa a limitació pressupostària

b) De pagament directe i únic a la persona beneficiària del servei mitjançant transferència bancària al compte bancari  facilitat per la persona en el moment de formalitzar la sol·licitud . 

[bookmark: _GoBack]c) La quantia de la prestació anirà en funció dels dies d’assistència i/o viatges fets efectivament i els ingressos econòmics de la persona beneficiària. ( segons s’estableix a l’Article 7 d’aquest reglament Criteris d’atorgament). 

La persona beneficiària de la prestació no podrà exigir el seu augment o revisió. No obstant això, podrà sol·licitar la vista de l'expedient que ha estat instruït per la seva concessió.

Article 4. Àmbit d'aplicació
El present reglament s'aplica a les persones físiques  empadronades al municipi.
Article 5.- Dotació pressupostària

El pressupost màxim que es destinarà durant l'exercici 2023 per a la concessió de les subvencions regulades en les presents bases reguladores serà de 7.000  €  a càrrec de l’aplicació pressupostària 11100 231 48000  Atencions benèfiques i Assistencials-Benestar Social.

Les subvencions es concediran en funció de la disponibilitat pressupostària existent i tenint en compte els criteris de ponderació fixats en aquestes bases . En cas d’empat en la ponderació dels criteris fixats es prioritzaran les sol·licituds amb ingressos econòmics més baixos.

CAPÍTOL 2. PERSONES BENEFICIÀRIES, ACCESSIBILITAT I ACREDITACIÓ
Article 6. Persones beneficiàries, requisits i obligacions
6.1.- Podran ser persones beneficiàries d'aquestes subvencions les persones físiques o jurídiques que hagin de realitzar l'activitat que fonamenta la concessió, sempre que no estiguin afectades per cap de les prohibicions contingudes en l'article 13 de la Llei 38/2003, de 17 de novembre, General de Subvencions (en endavant LGS) i reuneixin les següents condicions:

a) Estar empadronat/da al municipi de Sant Pere de Ribes.

b) Que els ingressos anuals de l’exercici 2022 no superin el IRSC vigent X 1,5 (921,98 €/m  x 14 pagues 12.907,73 € /any).

Es consideren ingressos els obtinguts per qualsevol concepte, corresponents a l’exercici 2022: retribucions dineràries, pensions compensatòries, pensions d’aliments, rendiments capital mobiliari, el saldo resultant de guanys i pèrdues patrimonials, rendiments nets d’activitats econòmiques exercides, principalment. També tindran aquesta consideració els ingressos obtinguts per l’arrendament de bens immobles i els que es declarin de manera fefaent per part de la persona sol·licitant

En el cas de canvis de la situació econòmica al 2023, caldrà acreditar-ho documentalment i es tindrà en compte alhora d’establir el barem econòmic.

c) Ser persona usuària del servei de Centre de dia, segons document justificatiu del Servei especialitzat, a on ha de constar ser persona usuària del Centre de dia, la regularitat de l’assistència, i que sí fa ús del Servei de transport adaptat que ofereix el recurs (cal fer constar la data). 

També podran ser beneficiàries les persones sol·licitants que no assisteixin a un Centre de Dia però assisteixin a un recurs que forma part de la Cartera de Serveis Socials sempre que per definició tingui l’objectiu de treballar la integració en l’entorn de les persones amb discapacitat, persones grans amb problemes de mobilitat i/o amb dependència i l’assistència al recurs no es faciliti a través de les rutes de transport que ofereix el Consell Comarcal. En aquest cas, la persona sol·licitant haurà de demanar un informe al seu referent de Serveis Socials.

d) La persona sol·licitant ha d’estar al corrent en el compliment de les obligacions tributàries i davant la Seguretat Social, imposades per les disposicions vigents, en la forma que es determini reglamentàriament. 
e) No tenir accés a prestacions econòmiques atorgades per altres administracions i amb l'objecte de cobrir la mateixa necessitat, o si es té, que aquestes siguin acreditades com a insuficients.

La concurrència d'aquests requisits s'acredita en el moment de presentar la sol·licitud

6.2.- Obligacions de les persones beneficiàries

Són obligacions de les persones beneficiàries d'aquestes subvencions, a més de les especificades en l'article 14 LGS, les que s'indiquen seguidament. El seu incompliment originarà les responsabilitats que en cada cas corresponguin i la incoació de l'expedient de reintegrament de la subvenció:

a) Acreditar els requisits exigits per a tenir accés a la prestació establerts en el article 6 d’aquest document.

b) Comunicar al departament de Serveis Socials les variacions o canvis existents en la situació social i econòmica de la persona o de la unitat familiar de convivència que pugin modificar les circumstàncies que han donar lloc a la sol·licitud i resolució.

c) Executar les activitats subvencionades de conformitat amb els principis de bona administració, bona fe i presumpció de legalitat, així com la seva justificació d'acord amb el que estableixen les presents bases.

d) Sotmetre’s a les actuacions de comprovació i control financer que efectuï l'Ajuntament de Sant Pere de Ribes i facilitar quanta informació i documentació li sigui requerida.
Així mateix, les persones sol·licitants acceptaran mitjançant els models formalitzats de sol·licitud i justificació:

- Autoritzar a l'Ajuntament de Sant Pere de Ribes a verificar les dades consignades en les sol·licituds presentades, així com la documentació que s'hi incorpori, i a sol·licitar la informació rellevant per mitjans electrònics a la Seguretat Social , a Hisenda i/o altres organismes ,sense perjudici de l'establert en la Llei de protecció de dades personals. 

- Facilitar les dades personals i econòmiques, i també qualsevol altra documentació necessària pel tractament de la seva sol·licitud.

- Comunicar al departament gestor les alteracions que suposin una modificació sobrevinguda de les circumstàncies que justifiquen la recepció de la subvenció.

- Acreditar el compliment dels requisits i documentació fixades en aquestes Bases particulars.

L'incompliment d'aquestes obligacions serà motiu de la pèrdua de la subvenció i, en el seu cas, procedirà el reintegrament.

Article 7.- Criteris d’atorgament

7.1. L'atorgament de les prestacions resta condicionat a l’existència de crèdit suficient en el moment de la resolució de la concessió.
7.2.  Valoració dels requisits accés especificats a l’article 6 l punt 6.1 d’aquest document
7.3. Els ajuts es concediran d’acord amb el total de dies d’assistència i/o viatges fets efectivament i els ingressos econòmics de la persona beneficiària.

	Ingressos mensuals iguals o inferiors a 1,5 IRSC (921,98 €/m  x 14 pagues 12.907,73 € /any)

	75% del cost efectiu del trajecte



En aquells expedients de Serveis Socials que, previ informe tècnic, es justifiqui la necessitat de la subvenció per prevenir possibles situacions d’alt risc es podrà atorgar el 100 % del cost efectiu de l’ajut.

CAPÍTOL 3. EL PROCEDIMENT DE CONCESSIÓ

El procediment ordinari de concessió de subvenciones es tramitarà en règim de concurrència competitiva, que es el procediment mitjançant el que la concessió s’atorga amb comparació de les sol·licituds presentades, per tal d’establir una prelació entre les mateixes, d’acord amb els criteris de valoració que es determinen a les bases dins dels límits pressupostaris, conforme art. 22 de la Llei de Subvencions.

Article. 8.-  Òrgan competent per resoldre i òrgan gestor

8.1. Els procediments per a la concessió o denegació de la prestació prevista en el present Reglament s'endegaran a instància de la persona sol·licitant.
8.2. Per l'atorgament es seguirà el procediment ordinari d'acord amb el que s'estableix en els articles següents.
8.3. L'òrgan competent per a resoldre sobre la concessió o denegació de la prestació demanada és la Junta de Govern Local de l’Ajuntament de Sant Pere de Ribes. 
8.4. El Departament de Serveis Socials durà a terme la gestió administrativa.
Article 9.- Inici del procediment a instància de la persona beneficiària

9.1. El model normalitzat de sol·licitud, així com el de tots els documents exigits a l’Article 10 estan disponibles a les Oficines d’Atenció Ciutadana i al Departament de Serveis Socials de l’Ajuntament de Sant Pere de Ribes,  a la pàgina web de l’Ajuntament de Sant Pere de Ribes https://www.santperederibes.cat , i als centres de dia de la Comarca del Garraf.

La instancia de Sol·licitud, degudament omplerta i signada pel/la persona interessada o el seu representant legal, es presentarà , acompanyada de la documentació complementària al registre general de l’Ajuntament:

 a) Per la Seu electrònica municipal adjuntant la documentació a la instància genèrica: https://seuelectronica.santperederibes.cat/seuelectronica/tramits/instancia-generica . Cal que la persona que faci el tràmit tingui una eina d’identificació digital, com pot ser la T-CAT, el DNI electrònic, el sistema Cl@ve o l’IdCAT Mòbil. 
b) De forma presencial a les Oficines d’Atenció Ciutadana: (on es pot demanar cita prèvia https://citaprevia.santperederibes.cat )
Horaris d’atenció: 
· OAC Ribes, pl. de la Vila 1, 08810 Sant Pere de Ribes: De dilluns a divendres de 8:30 a 14 h i el dilluns i dimecres de 17 a 19 h  de la tarda 

· OAC les Roquetes, Plaça de la Vinya d’en Petaca, s/n, 08812 Sant Pere de Ribes : De dilluns a divendres de 8:30 a 14 h i el dimarts i dijous de 17 a 19h  de la tarda 

També podran presentar-se en qualsevol dels llocs que preveu l'article 16.4 de la Llei 39/2015, d’1 d’octubre, del procediment administratiu comú de les administracions públiques.
La presentació de la sol·licitud implica l’autorització, de tots i cadascun dels membres de la unitat familiar, per tal que l’Ajuntament de Sant Pere de Ribes  pugui obtenir d’altres administracions públiques la informació que resulti necessària per a la determinació, coneixement i comprovació  de totes les dades d’identificació, situacions personals, de residència, acadèmiques i familiars, així com la renda i patrimoni familiar necessaris per a la resolució de la sol·licitud de l’ajut, si s’oposa a l’autorització de la consulta a Via Oberta haurà d’aportar la documentació requerida. 
En el cas de no autoritzar caldrà presentar documentació acreditativa de la situació econòmica i altra que es consideri per concloure la valoració.

La presentació de la sol·licitud de subvenció pressuposa el coneixement i acceptació de les normes que la regulen. 

9.2. S’estableix el termini de formalització de les sol·licituds i justificacions de 15 dies hàbils a comptar des del dia següent de la publicació de l’ aprovació definitiva de las bases al Butlletí Oficial de la Província de Barcelona.
 
9.3. Les persones interessades que presentin sol·licituds defectuoses o documentació incompleta seran requerides per tal que en el termini de 10 dies hàbils esmenin els errors o defectes, o presentin la documentació exigida, amb indicació que si no ho fan se'ls tindrà per desistits en la seva petició.
9.4. La sol·licitud haurà d'anar signada per la persona sol·licitant o, en el seu cas, pel seu representant legal.
9.5. La presentació de la sol·licitud implica l'acceptació de la totalitat de la regulació descrita en el present reglament.
9.6. Les sol·licituds s'atendran per ordre d'entrada. 

Article 10.- Documentació que ha d’acompanyar la sol·licitud

10.1. La documentació relacionada en aquest article serà considerada com a màxima i es reclamarà, en cada cas, la necessària per a realitzar la valoració econòmica. 
10.2. En cap cas es reclamarà documentació que es pugui aconseguir d'ofici a altres serveis municipals o altres administracions segons ho disposa l'article 6.2, lletra b, de la Llei 11/2007, de 22 de juny, d'accés electrònic dels ciutadans als serveis públics i la Llei 26/2010 de règim jurídic i procediment de les administracions públiques de Catalunya (art. 25.4). 
10.3. Documentació general per a demanar la prestació:
a) Formulari normalitzat de sol·licitud de subvenció per a l’Ajut per al Transport Adaptat  2023 degudament complimentada i signada

b) Certificat d’assistència emès pel Centre de Dia, on consti que s’és persona usuària del Servei de Transport Adaptat, la localització i periodicitat d’assistència efectiva al Centre de Dia, així com la data d’alta i baixa al Servei (assistència efectiva dins el període comprès entra el 1 de novembre 2022 i el 31 d’octubre 2023)

c) Documentació acreditativa que s’escaigui per poder concloure la valoració de la sol·licitud, quan es donin particularitats en la persona sol·licitant
En el cas de no estar obligat a fer declaració de renda que es podrà reclamar : 

· En el cas de no estar obligat a presentar la declaració de renda de l’exercici 2022, caldrà que presenti el certificat d’imputacions emès per l’Agència Tributària  (https://sede.agenciatributaria.gob.es/Sede/va_es/ayuda/consultas-informaticas/certificados-tributarios-ayuda-tecnica/solicitud-certificado-tributario-irpf.html) i/o el corresponent certificat de les pensions i/o ajuts exempts de tributació.
· Altra documentació que es consideri  per concloure la valoració                 

En el cas de no haver autoritzat la Via Oberta caldrà aportar :

· Declaració de renda exercici 2022
· Altres ingressos (pensions, atur, pensions compensatòries per aliments.,.......)
· Altra documentació per a concloure la valoració

Article 11.- Tramitació per procediment ordinari

11.1. El departament de Serveis Socials és responsable de la tramitació de la prestació prevista en el present Reglament.
11.2. Es comprovarà si la persona sol·licitant compleix els requisits establerts i es realitzarà la proposta de resolució favorable o desfavorable a la seva concessió.
11.3. Una vegada completat l'expedient, s'emetrà el corresponent informe  per tal de tramitar l’expedient per aprovació de la Junta de Govern Local.
Article 12. Resolució de l’expedient
12.1. L’aprovació de la prestació serà emesa per l'òrgan competent de l'Ajuntament previ informe  de fiscalització de la despesa pel Departament / Àrea d'Intervenció de fons.
12.2. Les persones interessades poden entendre desestimades les seves sol·licituds per silenci administratiu quan hagin transcorregut sis mesos des de la finalització del termini de presentació sense que s’hagi notificat la resolució.
12.3. S’entén acceptada la prestació per part de les persones interessades si, en el termini de deu dies hàbils comptats a partir de l’endemà de la data de notificació, no han manifestat expressament la seva renúncia.
12.4. En el cas que un beneficiari renuncia a la subvenció atorgada, l’òrgan concedint acordi, sense necessitat d’una nova convocatòria, la concessió de la subvenció al sol·licitant següent per ordre de puntuació. 

12.5. En la notificació de la resolució s’hi ha de fer constar que aquesta exhaureix la via administrativa així com els recursos que s’hi poden interposar. 

Article. 13. Resolució del procediment per silenci administratiu
Transcorreguts els terminis establerts sense que s'hagi emès resolució expressa i aquesta hagi estat notificada, la sol·licitud s'entendrà com a desestimada per silenci administratiu.

Article 14. Inadmissió i desistiment
14.1. L’incompliment dels requisits no esmenables i del termini de presentació de sol·licituds que estableixen aquestes bases reguladores comporta la inadmissió de la sol·licitud.
14.2. La no presentació de qualsevol dels documents que preveu la base 10, o la falta d’esmena dels requisits esmenables dins el termini de deu dies hàbils a comptar de l’endemà de la notificació del requeriment corresponent, comporta el desistiment de la sol·licitud.
14.3. El falsejament o ocultació de qualsevol de les dades declarades per les persones sol·licitants podrà donar lloc a la denegació de l'ajuda sol·licitada, inclòs quan la persona sol·licitant reuneixi els requisits per la concessió.
14.4. Qualsevol sol·licitant pot desistir per escrit de la sol·licitud de la prestació, abans de la concessió.
14.5. Amb caràcter previ a la proposta de resolució de concessió de les prestacions, l’òrgan competent ha de resoldre sobre la inadmissió o el desistiment de les sol·licituds i ho ha de notificar a les persones interessades electrònicament en l’adreça que, a efectes de notificació, figuri a l’expedient. 
Article 15.  Publicitat de les prestacions concedides
Les subvencions concedides a l'empara d'aquestes bases seran objecte de publicitat, amb indicació de la convocatòria, l'aplicació pressupostària, el / la beneficiari / ària, la quantitat concedida i la finalitat de la subvenció, al tauler d’anuncis corporatiu o a la seu electrònica. S’hauran de publicar les Bases a la BDNS (art. LGS) i al BOPB.
Article 16. Temporalitat i pròrroga de les prestacions
La prestació regulada en el present reglament te caràcter voluntari, temporal per a cobrir despeses de transport adaptat del període comprès entre el dia 1 de novembre de 2022 i el 30 de setembre de 2023.

Article 17. Justificació i pagament de la prestació
17.1. Quan la resolució sigui favorable, la corporació iniciarà els tràmits per al pagament mitjançant la fórmula de transferència bancària.
17.2. La prestació es justifica amb la presentació de la documentació relacionada a la base 10.3 en el moment de la seva sol·licitud.
17.3. D’acord amb l’article 3.d. el cobrament de la subvenció ha d’estar domiciliat en una entitat financera.
17.4. La prestació s’abonarà directament a la persona beneficiària o, si s’autoritza expressament, a la que presta un servei de tutela o mediació, a favor de la qual es cedeixi aquest dret.

CAPÍTOL 4. MODIFICACIÓ, REVOCACIÓ I REINTEGRAMENT DE LES PRESTACIONS
Article 18. Procediments de modificació, suspensió, revocació i reintegrament de la prestació
Els procediments de, modificació, suspensió, revocació i reintegrament de la prestació atorgada podrà iniciar-se d'ofici o a instància de part. Una vegada iniciats es notificarà al titular la incoació del mateix, les causes que el fonamenten i les possibles conseqüències econòmiques del mateix així com el termini per resoldre i notificar, i les conseqüències del silenci administratiu.
Article 19. Suspensió cautelar de la prestació
19.1. Prèvia a la revocació o reintegrament de la prestació econòmica concedida, amb independència que s'hagi iniciat o no un procediment de revocació o reintegrament, bé d'ofici o a instància de part, es podrà procedir, per decisió motivada de l'òrgan competent, a la suspensió cautelar del pagament de la prestació quan s'haguessin detectat en una unitat de convivència indicis d'una situació que impliqui la pèrdua d'algun dels requisits exigits per el reconeixement o manteniment de la mateixa.
19.2. La suspensió de la prestació podrà ser motivada per la pèrdua temporal d'alguns dels requisits de la mateixa o per l'incompliment de les obligacions de la persona beneficiària recollides en aquest reglament. 
19.3. La suspensió es mantindrà mentre persisteixin les circumstàncies que haguessin donat lloc a la mateixa i per un període continuat màxim de 3 mesos, transcorregut el qual es procedirà a l'extinció o revocació del dret a la prestació.

19.4 Per la renúncia expressa de la persona beneficiària

Article. 20. Sobre la revocació
20.1. Procedirà la revocació de les prestacions, mitjançant resolució de l'òrgan competent de l'Ajuntament, per alguna de las següents causes:
a) Falsejar, ocultar o mostrar obstrucció a les actuacions de comprovació preses per part del personal municipal de serveis socials i serveis econòmics, tot i reunir la persona sol·licitant els requisits per a la concessió.
b) Que hagi transcorregut el termini de 3 mesos des de l'atorgament de l'ajut, sense que l'ingrés hagi pogut fer-se efectiu per causes imputables a la part interessada.
c) Desaparició de totes o algunes de les circumstàncies que van donar lloc a la seva concessió.
d) Altres causes de caràcter greu imputables al beneficiari no contemplades en els apartats anteriors.
e) Canvi de domicili a un altre municipi.
f) Mort de la persona beneficiària 
20.2. La revocació de l'ajuda donarà lloc a la tramitació, en el seu cas, del corresponent expedient de reintegrament de les quantitats indegudament percebudes per part de la persona beneficiària i en els supòsits previstos, la possibilitat de tramitar un expedient sancionador. En tot cas, i en funció de las circumstàncies econòmiques i personals concurrents, l'Ajuntament podrà establir formes de devolució fraccionada.
20.3. L'acte de revocació, extinció o suspensió anirà precedit per un tràmit d'audiència, per un termini de 10 dies, durant el qual la persona beneficiària podrà al·legar i presentar els documents i les justificacions que consideri pertinents.
Article 21. Invalidesa de les resolucions de concessió de la prestació
21.1. Són causes de nul·litat de les resolucions de concessió:
a) Les indicades a l'art. 47 de la Llei 39/2015, de 1 d’octubre, del procediment administratiu comú de les administracions públiques.
b) La carència o insuficiència de crèdit pressupostari.
21.2. Són causes d’anul·labilitat de la resolució de concessió les altres infraccions de l'ordenament jurídic, i en especial, de les contingudes en el present Reglament de conformitat amb el que disposa l'article 48, de la Llei 39/2015, d’1 octubre.
21.3. La tramitació i declaració de nul·litat s'ajustarà al que disposen els article 106 i 107 de la Llei 39/2015, d’1 octubre.
Article 22. Reintegrament
22.1. Estarà obligat a reintegrar el beneficiari que hagi percebut la prestació falsejant les condicions exigides o amagant aquelles que haguessin impedit la seva concessió i  per resistència o obstrucció a les actuacions de comprovació i control financer i en els altres supòsits previstos en el present Reglament.
22.2. El procediment de Reintegrament s'iniciarà d'ofici per acord de l'òrgan competent de l'Ajuntament, bé per iniciativa pròpia, previ informe motivat del departament de  Serveis Social de l'Ajuntament, bé per renúncia del beneficiari o a conseqüència de l'informe de control sobre l'execució de la prestació i ha d'indicar la causa que determini el seu inici, en el seu cas, les obligacions incomplertes pel beneficiari i l'import de la prestació afectat.
22.3. La resolució a acordar el reintegrament de la prestació anirà precedit per un tràmit d'audiència, per un termini de 10 dies, durant el qual la persona afectada podrà al·legar i presentar els documents i les justificacions que consideri pertinents.
CAPÍTOL 5. RÈGIM JURÍDIC SANCIONADOR
Article 23. Infraccions i sancions
En matèria d’infraccions i sancions s’aplicarà el que disposa el títol IV de la LGS, en el Títol IV del RLGS i a L’Ordenança General de Subvencions de l’Entitat.
Article 24. Règim jurídic supletori
En tot el previst expressament en aquestes bases, seran d’aplicació la Llei 38/2003, de 17 de novembre, general de Subvencions , el Reial Decret 887/2006, de 21 de juliol per qual s’aprova el seu Reglament de desenvolupament , la Ordenança General de Subvencions de l’Entitat, les Bases d’Execució del Pressupost General per al present exercici, la Llei 39/2015, de l’1 d’octubre, del Procediment Administratiu Comú a les Administracions Públiques, i la resta de legislació concordant.
Article 25. Règim d'incompatibilitats
Amb caràcter general la prestació prevista en el present reglament no és incompatible amb ajudes concedides per altres administracions, tenint, en tot cas, el caràcter de complementari d'aquestes.
CAPÍTOL 6. TRACTAMENT DE DADES PERSONALS
Article. 26. Tractament de dades personals i confidencialitat de les prestacions econòmiques concedides
D’acord amb el que estableixen els articles 13 i 14 del Reglament 2016/679 del Parlament Europeu i del Consell de 27 d’abril de 2016 (RGPD) es facilita la següent informació bàsica sobre protecció de dades:
26.1.   Responsable del tractament de les seves dades
El responsable del tractament de les dades que els sol·licitants facilitin durant el procediment per a la gestió dels ajuts és l’Ajuntament de Sant Pere de Ribes, amb domicili a al Plaça de la Vila, 1 - 08810 – Ribes / Plaça de la Vinya d’en Petaca, 1 – 08812 Les Roquetes. Pot dirigir qualsevol consulta sobre el tractament de les seves dades al Delegat de Protecció de Dades de l’Ajuntament de Sant Pere de Ribes mitjançant correu electrònic dpd@santperederibes.cat.
26.2.    Finalitat del tractament de dades personals
L’Ajuntament de Sant Pere de Ribes tractarà la informació facilitada pels sol·licitants amb la finalitat de gestionar els esmentats ajuts. Les dades seran conservades durant el temps necessari  per a la gestió integral dels ajuts, des de l’anàlisi dels requisits per a l’atorgament fins a la justificació i pagament i, en qualsevol cas, fins que l’interessat no sol·liciti la supressió. 
26.3.   Quina és la legitimació per al tractament de les seves dades
L’Ajuntament de Sant Pere de Ribes tractarà les seves dades per a la gestió dels interessos dels veïns i veïnes del municipi, en el marc de la prestació d’una missió d’interès públic i en l’àmbit de les competències pròpies atribuïdes en virtut de l’article 25 de la Llei 7/1985, de 2 d’abril, reguladora de les Bases del Règim Local. 
La base legal per al tractament de les seves dades es troba a la Llei 13/2006 a tenor de la qual s’estableix que les prestacions socials de caràcter econòmic resten condicionades a la comprovació per part de l’entitat gestora, de l’estat real de necessitat de l’individu protegit. Per tant la denegació del consentiment per part del sol·licitant de l’ajut per al tractament i comprovació de les dades personals, comportaria la impossibilitat del gestor per determinar si el sol·licitant compleix els requisits i en conseqüència la denegació de l’ajut. 
Els formularis per sol·licitar els ajuts inclouran les perceptives caselles per a atorgar  el consentiment i es farà constar mitjançant casella a marcar per l’interessat. 
El consentiment atorgat per a una finalitat específica podrà ser retirat en qualsevol moment, mitjançant la manifestació expressa fefaent. 
26.4. A quins destinataris es comunicaran les seves dades.
Atès el caràcter específic d’aquests ajuts, la persona sol·licitant que prengui part en la corresponent convocatòria accepta expressament la cessió de les seves dades al tercer que correspongui en funció de l’ajut sol·licitat per l’interessat. Els tercers implicats en la tramitació global de l’ajut actuaran com a responsable del tractament de les dades sota les directrius que es formalitzaran en un document regulador de les relacions entre el responsable i l’encarregat del tractament. Aquest document serà notificat a l’encarregat del tractament conforme al que estableix l’article 28 del RGPD. L’encarregat del tractament es compromet a oferir les garanties suficients respecte a la implantació i el manteniment de les mesures tècniques i organitzatives apropiades que garanteixin la protecció dels drets de les persones afectades pel tractament de les dades que gestiona.   
No es cediran dades a cap altre tercer excepte obligació legal.
26.5 Quins son els seus drets respecte de les dades que ens facilita.
Qualsevol persona té dret a obtenir confirmació sobre si a l’Ajuntament de Sant Pere de Ribes es tracten dades personals que li pertanyen o no. 
Les persones interessades tenen dret a accedir a les seves dades personals, així com a sol·licitar la rectificació de les dades inexactes, en el seu cas, sol·licitar la supressió quan, entre d’altres motius, les dades ja no siguin necessàries per a les finalitats per las quals van ser recollides. 
En determinades circumstàncies, els interessats podran sol·licitar la limitació del tractament de les seves dades, en aquest cas, les dades es conservaran únicament per a l’exercici o la defensa de reclamacions. 
Per motius relacionats amb la seva situació particular, els interessats podran oposar-se al tractament de les seves dades. L’Ajuntament de Sant Pere de Ribes deixarà de tractar les seves dades, excepte per motius legítims necessaris, o per a l’exercici o la defensa de possibles reclamacions. 
El interessat també tindrà dret a la portabilitat de les seves dades, en els casos legalment previstos.
Els interessats podran exercir els seus drets mitjançant la corresponent sol·licitud per a l’exercici dels drets sobre les dades personals. La sol·licituds específiques habilitades per a l’exercici dels dret, degudament complimentada, podrà lliurar-se en una de les Oficines d’atenció Ciutadana de l’Ajuntament de Sant Pere de Ribes.
Els interessats també poden adreçar-se al Delegat de Protecció de Dades de l’Ajuntament de Sant Pere de Ribes mitjançant correu electrònic a dpd@santperederibes.cat. 
Així mateix, en cas de no estar satisfet amb la resposta a l'exercici dels seus drets, i en tot cas, sempre que ho consideri oportú, els interessats podran presentar una reclamació davant l'Autoritat Catalana de Protecció de Dades a través de la seva seu electrònica a www.apd.cat.
26.6 Com hem obtingut les seves dades
Les dades personals que tractem a l’Ajuntament de Sant Pere de Ribes han estat proporcionades directament pels interessats o autoritzada la consulta a través del servei Via Oberta, Administració tributària, INSS i SOC i les categories de dades que gestionem son: dades acreditatives de la persona física o jurídica, dades postals o electròniques, dades sobre les situacions familiars, dades econòmiques, dades laborals.

Ajuntament Sant Pere de Ribes
Plaça de la Vila, 1 - 08810 – Ribes / Plaça de la Vinya d’en Petaca, 1 – 08812 Les Roquetes
Tel. 93 896 73 00 A/e: ajuntament@santperederibes.cat
w w w . s a n t p e r e d e r i b e s . c a t

L’Ajuntament de Sant Pere de Ribes compleix amb el que estableix el Reglament 2016/679 del Parlament Europeu i del Consell de 27 d’abril de 2016, i la Llei Orgànica 3/2018, de 5 de desembre, de Protecció de Dades Personals i garantia dels drets digitals.
Per a més informació adreceu-vos a http://www.santperederibes.cat o directament a l’Ajuntament.

